Title: Guia de la sessió per al formador
Course: Taller sobre Moodle > Section: Recursos i activitats

Orientacions que ha de tenir en compte la persona formadora per a la realització del taller.

En aquesta secció o tema, hi ha els materials per treballar els recursos i les activitats dins del Moodle.

Segons els interessos i el nivell de coneixement del Moodle per part de les persones participants, així com els objectius que es vulguin aconseguir, la persona que dirigeix el taller ha de mostrar o amagar els diferents recursos i activitats que hi ha en aquesta secció.

Com a criteri general es recomana dedicar una sessió a tractar els recursos i una altra, com a mínim, a les activitats inicials. En cas que hagi participants que ja coneguin el Moodle com a editors es poden treballar les activitats avançades.

La secció disposa de:

- Pàgines on es mostren els recursos (o les activitats inicials i avançades). Aquestes pàgines s'identifiquen perquè comencen per Visiteu... i incorporen al seu interior una taula des d'on els participants poden accedir a exemples de cadascun dels recursos i activitats disponibles al Moodle i als materials d'Ateneu referits a cada recurs i activitat.

Es tracta de que els participants naveguin lliurement pels diferents recursos (o activitats) que ofereix el Moodle i en coneguin les seves possibilitats per més endavant decidir el que volen incorporar al seu curs.

Els exemples es troben dins d'aquest mateix curs (entre les seccions 11 i 40) i no s'han de desplaçar ja que es trencarien els enllaços que apunten des de cada pàgina als exemples.

- Tasques que proposen la incorporació de recursos i activitats. La persona formadora l'ha d'haver obert dins del Moodle del centre l'espai de pràctiques i inscrit als participants, tal com s'explica més avall.

Les tasques s'identifiquen perquè comencen per Incorporeu...

- Fòrums per plantejar al final de la sessió on les persones participants han de reflexionar sobre la feina feta i fer propostes de continuïtat del taller i aplicació a l'aula dels aprenentatges. Aquests fòrums s'identifiquen perquè comencen per Quins o quines...

Abans d'iniciar cada sessió del taller, la persona formadora ha de mostrar o amagar els recursos i activitats que consideri convenient. En general es proposa deixar visible una pàgina i la tasca i el fòrum corresponent de manera que les persones participants vegin només una de les tres opcions:

Opció 1: Per tractar els recursos ha d'estar visible als participants

- Visitem recursos (coneguem possibilitats)

- Incorporeu recursos al vostre curs

- Quins recursos heu utilitzat?

Opció 2: Per tractar les activitats inicials ha d'estar visible

- Visitem activitats inicials (coneguem possibilitats)

- Incorporeu activitats inicials al vostre curs

- Quines activitats inicials heu utilitzat?

Opció 3: Si es fa una sessió amb usuaris avançats ha d'estar visible

- Visitem activitats avançades (coneguem possibilitats)

- Incorporeu activitats avançades al vostre curs

- Quines activitats avançades heu utilitzat?

A més dels materials que hi ha en aquest curs cal que el professorat disposi, per grups de treball, d'un espai de pràctiques generat dins del propi lloc Moodle del centre on cada membre del grup es trobi inscrit amb un rol diferent (alumne, tutor i tutor amb edició) per poder practicar i comparar el que veu cada usuari, per tant:
- Abans d'iniciar la sessió la persona formadora ha de

  - Crear un curs per a cada grup de treball G1, G2, G3,...
  - Inscriure els usuaris amb diferents rols, un alumne, un tutor i un editor com a mínim (segons el que s'hi hagi decidit a la sessió Presentació del taller i primers acords
  - Decidir la pàgina, la tasca i el fòrum que es mostraran durant la sessió i amagar la resta (amb la icona de l'ull)
  - També es poden inscriure, als espais de pràctiques, participants ficticis per utilitzar-los de comodí (es poden afegir amb un fitxer .csv).

- Durant la sessió:
  - Presentar la sessió. Es pot utilitzar la que hi ha des de l'enllaç següent: Presentació de la sessió
  - Indicar a les persones participants que visitin els recursos que hi ha la pàgina Visitem...
  - Plantejar la tasca Incorporeu...
  - Proposar la participació al fòrum Quins o quines...

ATENCIÓ: NO AFEGIR NOVES SECCIONS O TEMES. Cal tenir en compte que si s'intercalen noves seccions al curs o es modifica l'ordre dels exemples, els enllaços que hi ha a la pàgina Visitem... apuntaran a una secció incorrecta i per tant hi haurà un mal funcionament. Per això s'han deixat algunes seccions (fins a la número 10) en blanc per tal que si un formador vol incorporar més activitats i recursos ho faci en aquestes.

- Després de la sessió:

  - Visitar les intervencions al fòrum i els recursos o activitats generades per les persones participants i tenir-les en compte per a la propera sessió.