Title: Guia de la sessió per al formador
Course: Taller sobre Moodle > Section: Presentació del Moodle i primers acords

Guia orientativa per a la persona formadora.

En aquesta sessió es planteja a l'alumnat fer una visita general al Moodle. Es tracta de que coneguin què és el Moodle, els rols que es poden assignar i els tipus de cursos existents.

Per desenvolupar la sessió cada participant haurà d'accedir al portal Alexandria i visualitzar alguns del cursos que hi ha, tot analitzant l'estructura, les característiques i la major o menor utilitat per a utilitzar-lo a la pròpia aula.

També es planteja que els alumnes coneguin els possibles rols que poden assumir dins del Moodle del centre i els tipus de cursos. Els materials disponibles al portal Ateneu i que es troben enllaçats des del llibre o les pàgines d'aquesta secció contenen informacions sobre aquests aspectes.

En funció del plantejament que es vulgui fer de la sessió, la persona formadora haurà d'activar o desactivar (amb la icona ull) els materials següents:

Per iniciar la sessió (els alumnes observen)

- Presentació de la sessió
- Vídeo sobre el Moodle

Activitats que han de fer els participants (els alumnes actuen)

Propostes de treball de la sessió 1 conté el mateix que les tres pàgines Cercar, visitar i analitzar cursos Els rols en el Moodle i Tipus de cursos, de manera que es pugui mostrar als alumnes el contingut en qualsevol dels formats, amagant l'altre. També es pot utilitzar com exemple per mostrar la diferència entre el recurs llibre i pàgina.

Per acabar la sessió i preparar la propera (els alumnes comuniquen i decideixen)

- Expectatives inicials
- Quin rol pots assumir?
- Quin tipus de curs vols?

Ajuts per a la persona formadora

A més d'aquesta guia, també hi ha el paquet SCORM Continguts per a la sessió 1 amb diverses informacions i propostes d'activitats que poden servir a la persona formadora per al desenvolupament de la sessió.