Title: El treball grupal en entorns virtuals (prové del curs Inf. 4t ESO)
Course: Taller sobre Moodle > Section: Llibre

Introducció al treball en grup

Introducció al treball en grup

L’aprenentatge es produeix en contextos socials, quan interactuem amb altres persones en el marc d’una tasca contextualitzada i significativa. El fet d’exposar els nostres pensaments i opinions i negociar-los amb altres persones ens porta a un nivell de comprensió que va molt més enllà del que podríem aprendre treballant sols.

El treball en equip, per a que sigui enriquidor ha de ser cooperatiu, es a dir a de ser fruit de l’intercanvi d’idees, la confrontació i la negociació per arribar al consens per part dels membres de l’equip, i en cap cas la mera suma de les parts que han fet els diversos membres. Això no significa que no es puguin repartir rols i tasques, però si que és necessari establir una línia de treball comú amb la qual tots els membres es sentin còmodes. D’aquesta manera cadascun dels integrants del grup treballarà per tal d’assolir els objectius del grup que han de ser compartits des de l’inici i que cal reajustar a mesura que avança el procés de creació del projecte.

El treball en equip no es fàcil per tal que sigui exitós cal que els membres de l’equip adquireixin estraègies de planificació, de gestió del coneixement, de negociació, de resolució de conflictes, entre altres,  i en el cas del treball virtual també cal conèixer eines i estratègies de comunicació síncrona i asíncrona en línia. A continuació hi trobareu estratègies, eines i recursos per gestionar de manera més eficaç el treball en grup.

Fases del treball en grup

Formació del grup de treball

- Els acords inicials
- Definició dels rols i tasques
- Planificació i temporització

Desenvolupament del treball en grup

- La comunicació en el grup de treball
- Presa de decisions

Formació del grup de treball

Els acords inicials

Abans de començar a treballar en grup, és recomanable establir quines han de ser les estratègies de funcionament, els compromisos dels participants i les solucions que es pendran en cas de què es plantegi algun tipus de problema.

Aquestes normes de funcionament intern de l’equip, consensuades per tots, han de quedar recollides en un document d’acords inicials que hauria de recollir, a tall d’exemple, els següents punts:

• Freqüència de connexió de cada membre (es recomana diàriament o cada dos dies com a màxim).

• Freqüència de contestació dels missatges (també es recomana diàriament o cada dos dies).

• Com s'actua en cas que algú desaparegui molts dies seguits sense saber-se el motiu o no s'impliqui prou en l'activitat o l'abandoni a la meitat.

• Actituds fonamentals que han de regir el comportament dels membres del grup al llarg del treball per poder funcionar correctament.

• En cas que algú s'hagi d'absentar durant més de tres o quatre dies, ho haurà de fer saber en l'espai Debat.

Definició dels rols i tasques

Per tal que les tasques que ha de dur a terme el grup es realitzin de forma homogènia i en els terminis establerts, és important que els membres de l’equip s’organitzin de forma clara.

En primer lloc, s’ha de crear una llista de les tasques amb una breu descripció d’aquestes. A continuació cal repartir aquestes tasques entre els membres de l’equip però tenint en compte que el fet que una persona es responsabilitzi d’una tasca no vol dir que no hagi de participar en les altres. Aquesta responsabilització vol dir fer el seguiment del compliment de la tasca i de la seva progressió.

A part de les tasques relacionades directament amb els continguts del curs, n’hi ha d’altres sobre les quals també s’ha de fer un seguiment i que es refereixen al funcionament global. Són les que impliquen el seguiment dels fòrums globals del curs, la comunicació amb el formador, la gestió de l’equip, la visió global de les activitats, entre d’altres.

Respecte de l’organització de l’equip, és recomanable establir uns rols entre els membres per assegurar que tant les tasques relacionades amb continguts com les relacionades amb el funcionament global es duguin a terme de la forma més eficient possible.

Cada equip s’organitza de la forma que creu més convenient en funció de les particularitats dels seus membres. Tot i així, és recomanable l’existència d’un coordinador de l’equip que s’encarregui de les tasques de gestió. Aquest rol pot assignar-se a una persona durant tot el procés o bé establir un mecanisme rotatori.

Planificació i temporització

El següent pas és establir un pla de treball de l’equip que tingui en compte el temps disponibles i la llista de tasques que ja s’ha realitzat prèviament. És important deixa un marge temporal per poder fer front a qualsevol imprevist.

La temporització pot reflectirse en diferents formes, graelles, llistats, etc, tot i que és molt recomanable que es faci en un format el màxim de visual possible ja que permet copsar de forma ràpida tot el procés.

Desenvolupament del treball en grup

La comunicació en el grup de treball

Per fer un bon treball en equip és important que la comunicació entre els membres de l’equip sigui fluïda i àgil, assegurant que tots els membres del grup estan al corrent del temes tractats.

Hi han uns principis bàsics de comunicació que us recomanem que seguiu:

- Es important connectar-se sovint, complint el que s’ha establert en el document de compromisos i en el cas de no poder-vos connectar durant un període de temps prolongat, cal que aviseu a la resta del grup, especificant el la durada de la desconnexió.
- En el cas de comunicar-se per escrit cal expressar les idees amb claredat i amb la major brevetat possible. Si utilitzeu el fòrum o el correu és important tenir la informació ordenada per temes. Llavors, si voleu fer aportacions a un tema ja iniciat respondreu al missatge original o al missatge que voleu comentar. En cas de voler iniciar un tema nou es recomanable crear un fil de conversa nou.
- Quan un dels companys faci una aportació significativa o envii un document és important contestar avisant que s’ha rebut, donant- la opinió i/o agraint la proposta de manera que la comunicació en el grup és més motivadora i es manté viva.
- Quan es treballa en documents compartits és interessant compartir amb la resta del grup un breu resum de les modificacions fetes, de tal manera que els membres que reprenguin l’edició podran saber en quin punt es troba el projecte.
- En el cas de les converses síncrones és recomanable establir els punts a tractar abans i definir qui s’encarrega de posar per escrit els acords presos i qui coordinarà la reunió.

Hi han diverses eines de comunicació síncrona i asíncrona que són complementàries entre elles i que podeu utilitzar en funció dels objectius que tingueu.

 | Avantatges | Inconvenients
Comunicació síncrona | La immediatesa de la conversa fa que aquest tipus de comunicació sigui adequada en moments en els quals cal prendre moltes decisions, com per exemple durant la fase d’establiment dels acords inicials. | La dificultat de coincidir en horari i la necessitat de disposar de micròfon i auriculars per poder parlar amb els altres. També cal recordar que cal fer un resum dels principals aspectes tractats en la conversa per a que en quedi constància.
Comunicació asíncrona | És ideal per fer el seguiment del projecte i per compartir documents, idees, orientacions. Els fils de conversa permeten fer el seguiment dels passos que s’han fet i recuperar aspectes ja tractats que poden ser rellevants en moments posteriors. La flexibilitat de poder treballar en el moment del dia que va millor a cada membre del grup, afavoreix la productivitat. | Cal tenir en compte que a vegades, el fet d’haver d’esperar la resposta dels altres, fa que no es pugui avançar tant ràpidament com voldríem, per aquest motiu és important complir els compromisos de freqüència de connexió establerts a l’inici.

Presa de decisions

La presa de decisions en un treball virtual no és fàcil però es pot agilitzar seguint determinades estratègies:

- En la redacció dels acords inicials és recomanable establir el mecanísme d epresa de decisions. Per exemple: Quan una persona fa una proposta al fòrum els altres contestem en el mateix fil durant el temps establert (dos dies, una setmana… ). Una vegada transcorregut el temps es prendrà una decisió en funció de les respostes rebudes. La persona que fa la proposta serà l’encarregada de recollir la decisió final en el mateix fil de conversa.
- Quan cal prendre moltes decisions o una decisió molt important es recomanable programar una trobada síncrona per tal d’agilitzar que es pot dur a terme en el xat o a través de videoconferència. Cal programar la trobada pen un moment en que tots els participants hi puguin assistir. Abans de trobar-se és important definir un sistema per comunicar-se en cas de tenir  problemes de connexió (per exemple posant un missatge al fòrum o enviant un correu electrònic).

Si la presa de decisions implica escollir entre diverses opcions a través de votacions es pot utilitzar Doodle. Aquesta eina també és útil per programar reunions de manera que es posen diverses opcions i cadascú indica la seva disponibilitat.

Eines de comunicació i de gestió del treball en grup

Eines de comunicació asíncrona

- El fòrum
- El correu electrònic

Eines de comunicació síncrona

- El xat
- La videoconferència (Hangout)

Eines de planificació de les tasques

- Google Calendar

Eines per compartir documents en el núvol

- Google Drive

El fòrum

El fòrum és una eina que inclou Moodle que us servirà per debatre i discutir diversos temes del curs.Els fòrums poden estructurar-se de diverses maneres en funció dels paràmetres que el tutor editor selecioni: pot ser que hi hagi fòrums en els quals per participar s’hagi d’obrir un fil de conversa nou, altres on els participants no poden obrir fils i han de contestar als fils oberts pel tutor,…

També hi ha diferències en funció de si es tracta d’un fòrum general del curs o d’un fòrum específic per una activitat o per al treball de grup.

A continuació us proposem algunes recomanacions a l’hora d’intervenir en fòrums:

- Intenteu escriure missatges clars i breus. Hi ha l’opció d’escriure un missatge per idea o escriure un missatge amb diverses idees, tot ressaltant-les a partir de recursos com la negreta, l’enumeració o la llista de punts.
- Intenteu obrir un fil per cada idea o tema nous. Si voleu donar resposta a determinat tema o idea és millor contestar al mateix fil. Si voleu contestar a algun dels aprticipants en concret, cliqueu al Respondre del mateix missatge al qual voleu fer referència. D’aquesta manera les converses us quedaran ben ordenades i serà fàcil seguir el seu desenvolupament per aquells que s’hi incorporin de nou.
- Per tal de no repetir-se és important de llegir totes les intervencions dels companys abans de contestar.

El correu electrònic

Consulteu la pàgina web font a : http://ateneu.xtec.cat/wikiform/wikiexport/cursos/curriculum/interniv/a2fp/modul_1/practica_2

El xat

Consulteu la pàgina web font a: http://ateneu.xtec.cat/wikiform/wikiexport/cursos/curriculum/interniv/a2fp/modul_1/practica_3

La videoconferència (Hangout)

Consulteu la pàgina web font a: http://wwwhatsnew.com/2013/05/15/organizar-participar-de-un-hangout-paso-a-paso/

Google Calendar

Consulteu la pàgina web font a: http://ateneu.xtec.cat/wikiform/wikiexport/cursos/curriculum/interniv/a2fp/modul_1/practica_4

Google Drive (1)

Consulteu la pàgina web font a: http://ateneu.xtec.cat/wikiform/wikiexport/cursos/curriculum/interniv/a2fp/modul_2/practica_1

Google Drive (2)

COnsulteu la pàgina web font a : http://ateneu.xtec.cat/wikiform/wikiexport/cursos/curriculum/interniv/a2fp/modul_2/practica_1