Title: Presentació del taller (guia general)
Course: Taller sobre Moodle > Section: Introducció: Taller sobre el Moodle 2

1. Introducció
2. Continguts i objectius segons el rol
3. Preparació de l'entorn en el Moodle del centre
4. Orientacions per al formador
5. Seqüència formativa

Introducció

Aquests materials s'han elaborat per servir de suport a la realització de tallers en centre sobre el Moodle.

El docent o la docent del centre que faci les funcions de formador/a s'encarregarà de:

- Descarregar i instal·lar aquest materials en el Moodle del centre i inscriure als alumnes amb els rols adients segons els objectius que es proposin per a cada sessió i per al taller en general
- Seleccionar els recursos i activitats que es mostraran a l'alumnat participant i els que restaran amagats en cada sessió
- Obrir un curs dins de l'espai Moodle del centre per a cada grup de treball que s'utilitzaran per fer pràctiques
- Inscriure a les persones participants en els espais de pràctiques corresponents amb diferents rols i disposar de participants ficticis per poder accedir a l'espai de pràctiques amb rols diferents (es pot fer la càrrega d'usuaris a partir d'un fitxer amb format .csv)

El disseny d'aquest taller pretén donar resposta a les diverses necessitats formatives del professorat, tant per al que s'inicia en l'ús i configuració del Moodle com com pel que vol millorar els seus coneixements relacionats amb l'edició i/o la tutorització de cursos. Per aquesta raó, els materials són molt extensos i serà la persona formadora que haurà de decidir els que mostra a l'alumnat en cada moment.

Continguts i objectius segons el rol

Els objectius d'aquest taller s'han d'adaptar al rol i permisos de cada usuari, així com les responsabilitats atribuïdes.

Rol tutor/a:

Què pot fer un tutor/a ? | Continguts | Objectius
- Comunicació amb l'alumnat (retroaccions, correu intern, participació en fòrums,...)
- Visualitzar activitats i recursos
- Qualificar les activitats
- Seguiment de les feines de l'alumnat i informes
- Les retroaccions dins de les activitats
- El correu intern del lloc Moodle
- Qualificació senzilla i avançada d'activitats
- Els informes de, activitat i qualificació
- Identificar el sistema de comunicació més adient a cada situació.
- Utilitzar les retroaccions disponibles a les diferents activitats com a element del sistema d'avaluació formativa dins del Moodle.
- Gestionar el sistema de correu intern del Moodle i els diferents paràmetres de configuració disponibles
- Qualificar les activitats utilitzant escales, valors numèrics, rúbriques i guies de qualificació.
- Obtenir informes de seguiment de l'alumnat, informes de compleció, el qualificador,etc.

Perfil editor/ra:

Què pot fer un editor/a ? | Continguts | Objectius
- Crear activitats i recursos
- Modificar la visibilitat d'activitats i recursos
- Configurar l'accés a les activitats i recursos
- Crear elements de qualificació avançada
- Configurar el qualificador
- Administrar l'accés al curs de tutors i alumnes
- Els recursos
- Les activitats (inicials i avançades)
- El qualificador, les categories i el sistema de càlcul.
- El sistema de compleció
- Les restriccions d'accés
- La inscripció de participants (tutors, alumnes, visitants,...)
- Crear i gestionar recursos per oferir informacions a l'alumnat i organitzar els cursos
- Crear activitats inicials amb la configuració per defecte
- Crear activitats avançades amb la configuració per defecte
- Configurar les activitats utilitzant els mòduls de compleció, restricció d'accés, qualificacions, etc.
- Configurar el qualificador categories, sistemes d'agregació, etc.
- Inscriure alumnes i altres participants en el curs assignant permisos relacionats amb el rol.

Perfil gestor/ra (tasques de suport):

Què pot fer un gestor/a | Continguts | Objectius
- Crear cursos d'una categoria
- Administrar l'accés dels usuaris als cursos
- Les categories de cursos
- La creació de cursos
- L'assignació d'usuaris a cursos
- Els rols disponibles al lloc Moodle
- Crear categories per organitzar els cursos disponibles dins de lloc Moodle
- Incorporar cursos a cada categoria
- Inscriure usuaris als cursos
- Assignar rols i permisos a cada usuari o grups d'usuaris.

Consens del professorat usuari del Moodle:

Què pot consensuar el professorat usuari | Continguts | Objectius
- Definició d'alguns rols en el lloc Moodle
- Aspecte de les diferents vistes
- Configuracions predefinides de tasques i altres activitats
- Esquemes i elements dels cursos
- Estratègies per compartir elements: cursos, rúbriques i altres models
- El duplicat d'activitats (models a consensuar)
- El sistema de qualificació
- Presentació i disseny del lloc
- Acordar els aspectes comuns relacionats amb la utilització del Moodle

Preparació de l'entorn en el Moodle del centre

Per poder desenvolupar el taller és necessari reproduir una estructura que permeti, a l'alumnat, la realització de les activitats dels diferents mòduls, a aquests efectes, en el Moodle de centre calen:

- Usuaris: Càrrega d'usuaris al Moodle i dels usuaris de prova (podeu utilitzar el fitxer usaris_proves.csv que hi ha a la carpeta Fitxers)
- Cursos: Crear un curs per a cada grup, 1 curs cada 3 alumnes

Orientacions per al formador

El taller en centre sobre el Moodle 2 consta d'una col·lecció de seccions en les que teniu les propostes d'activitats. Per al desenvolupament del taller us proposem:

- En les primeres 10 seccions o temes hi ha les activitats que podeu fer visibles als participants del taller.
- Del tema 11 al 32 hi ha els exemples proposats en algunes de les activitats com a material complementari, per aquesta raó ELS TEMES DE L'11 AL 32 SEMPRE HAN D'ESTAR EN AQUESTA POSICIÓ SI NO ÉS AIXÍ ES TRENCARAN ELS ENLLAÇOS ALS EXEMPLES D'AQUESTS TEMES.
- Tots els temes, a partir de l'onze es poden configurar com a Oculta el tema però llavors els recursos i activitats que contenen s'han de configurar com a Mostra de manera individual per fer-los visibles des dels enllaços que hi ha des des dels altres temes.
- Podeu trobar materials formatius sobre el Moodle 2 al portal Ateneu: Materials formatius sobre el Moodle 2

Els diferents mòduls estan pensats per a sessions de 2h, que es podran finalitzar de manera telemàtica si s'escau.

El seguiment de l'activitat dels participants està previst a partir de diferents elements: la compleció de part de les activitats proposades a cada mòdul i el qualificador.

Les seccions que podeu trobar en aquest materials són:

- Introducció al Moodle
- Recursos i activitats
- L'avaluació i la qualificació
- ...
- ...

Seqüència formativa

Per a cada sessió de 2 h els materials d'aquest taller disposen d'activitats suficients per seguir la seqüència formativa següent

1.- Activitat introductòria: vídeo, presentació,... que serveixi com a introducció als continguts de la sessió i alhora com element per posar-se en situació de treball.

2.- Activitat interactiva individual: Observació i anàlisi de cursos, activitats o altres elements del Moodle (Blocs, qüestionaris,...) que permetin als participants actuar individualment amb el Moodle. Es tracta que cada participant interactui amb l'ordinador fent una activitat senzilla que l'ajudi a centrar-se sobre els continguts de la sessió....

3.- Fòrum amb temps limitat: Treball en gran grup. Respondre preguntes relacionades amb l'activitat individual.

4.- Tasca principal: Encaminada a la creació d'activitats i cursos per utilitzar a classe amb l'alumnat

- En grup petit (tres alumnes)
- Amb enllaços a materials d'Ateneu
- Realitzable sobre un curs diferent per a cada grup petit
- Tasca en grup on cada participant assumeix un rol diferent: Alumne, tutor i editor (es poden utilitzar inscripcions fictícies per a cada rol)
- Possibilitat de diferenciació segons els interessos, nivell de coneixement del Mooddle,... de cada grup o participant

5.- Activitat de tancament i preparació de la propera sessió. Consulta, fòrum,... que el formador podrà utilitzar per preparar la propera sessió.